མོ་རང་ནར་སོན་སའི་གནས་ནི་བྱིས་པ་ཚོ་སློབ་གྲྭར་འགྲིམས་པ་ལས་ཕྱུགས་ཟོག་གི་ལྕི་བ་བཏུས་ནས་འབུ་ཤིང་བྱེད་པ་སོགས་ཀྱི་ལས་ལ་གཙིགས་ཆེན་བྱ་བའི་ཉམས་ཆུང་གི་གྲོང་སྡེ་ཆུང་ཆུང་ཞིག་ཡིན་ལ།སྐབས་དེ་ནས་ད་ལྟའི་བར་དུ་མོ་རང་ལ་འགྱུར་ལྡོག་ཆེན་པོ་བྱུང་ཡོད།དུས་དེར་སློབ་མ་རྣམས་ལ་དབྱིན་ཡིག་བསླབ་བྱ་བཀོད་སྒྲིག་མེད་ལ།རྩིས་རིགས་ཁམས་རིག་པ་དང་རྫས་འགྱུར་རིག་པ་བཅས་ནི་རྒྱ་ཡིག་གི་ལམ་ནས་སློབ་ཁྲིད་བྱས་པ་རེད།མོ་ལ་མཚོན་ན་རྒྱ་ཡིག་གི་གོ་བ་ལེན་པར་དཀའ་ཁག་ཆེན་པོ་འདུགརྗེས་སུ་མོ་རང་ལ་སོགས་དབྱིན་ཡིག་གི་གསལ་བཤད་ཐོག་མར་ངོ་སྤྲོད་བྱེད་མཁན་ཀྱི་དབྱིན་ཡིག་དགེ་རྒན་དང་པོ་དང་འཕྲལ་དུས་ཡོད་ཚད་ལ་འགྱུར་བ་བྱུང་སོང་།དགེ་རྒན་དེ་ཡིས་མོ་ལ་ཡིད་འགུལ་ཐེབས་ཏུ་བཅུག་ནས་མོ་ཡིས་བོད་རིགས་ན་གཞོན་གཞན་དག་གི་མི་ཚེ་ལ་འཕོ་འགྱུར་གཏོང་བའི་བྱ་བཞག་ལ་འབད་པར་སྐུལ་ལྕག་བཏང་།